Алтынбаев Рәнис Рәйес улы

Алтынбаев Рәнис Рәйес улы (18 август 1976 йыл) — дәүләт һәм йәмәғәт эшмәкәре, ғалим, ҡурайсы-педагог, йырсы. 2011—2022 йылдарҙа Башҡортостан Республикаһының мәҙәниәт министры урынбаҫары. Филология фәндәре кандидаты (2013). Башҡортостан Республикаһының атҡаҙанған мәҙәниәт хеҙмәткәре (2019).

 Биографияһы 
Рәнис Рәйес улы Алтынбаев 1976 йылдың 18 авгусында Башҡорт АССР-ының (хәҙер Башҡортостан Республикаһы) Белорет районы Инйәр эшселәр ҡасабаһында (2004 йылдың 17 декабренән Инйәр ауылы) тыуған.

1994 −1995 уҡыу йылында ошо уҡ райондың Шығай ауылы мәктәбендә музыка уҡытыусыһы булып эшләй.

1995 йылда Өфө дәүләт сәнғәт институтына2003 йылдан Заһир Исмәғилев исемендәге Өфө дәүләт сәнғәт академияһыуҡырға инә һәм уны «ҡурай класы уҡытыусыһы» һәм «халыҡ музыка ҡоралдары ансамбле етәксеһе» һөнәрҙәре буйынса 2000 йылда тамамлай.

Хеҙмәт эшмәкәрлеген Башҡортостан Республикаһының Мәҙәниәт һәм милли сәйәсәт министрлығының Республика халыҡ ижады үҙәгендә әйҙәүсе белгес булып дауам итә. Артабан Үҙәктең милләт— һәм төбәк—ара бәйләнештәр бүлеге етәксеһе була.

2007 йылда Нефтекама дәүләт филармонияһы директоры итеп тәғәйенләнә.

2008 йылда ситтән тороп Башҡорт дәүләт университетының юридик факультетын тамамлай һәм «юрист» һөнәренә эйә була.

2011 йылдың июненән Рәнис Алтынбаев Башҡортостан Республикаһының мәҙәниәт министры урынбаҫары итеп тәғәйенләнә һәм 2022 йылдың 15 февраленә тиклем ошо вазифала эшләйМинистерство культуры Республики Башкортостан. Официальный сайт . Артабан Өфөләге «Торатау» конгресс-холының директор урынбаҫары.

2019 йылдың мартында Рәнис Алтынбаевҡа «Башҡортостан Республикаһының атҡаҙанған мәҙәниәт хеҙмәткәре» тигән маҡтаулы исем бирелдеРадий Хәбиров һөнәри байрамда иң яҡшы мәҙәниәт хеҙмәткәрҙәренә маҡтаулы исемдәр тапшырҙы. «Башинформ» мәғлүмәт агентлығы, 26 март 2019 йыл.

 Ғилми эшмәкәрлеге 
2013 йылда Ҡазан ҡалаһында ҡатай башҡорттары ижадын өйрәнеүгә арналаған «Фольклор башкир-катайцев (эпическое, лирическое и обрядовое творчество)» тигән темаға диссертацияБиблиотека Российской Академии наук яҡлай һәм «филология фәндәре кандидаты» тигән ғилми дәрәжә ала.

 Гәзит һәм журналдарҙа баҫылған мәҡәләләре 
 Рәнис Алтынбаев. Ҡатай башҡорттары фольклоры. «Ағиҙел» журналы, 2012, № 8«Ағиҙел» журналы, 2012, № 8.

 Йәмәғәт эшмәкәрлеге 
Рәнис Алтынбаев — әүҙем йәмәғәтсе. 2002 йылда Бөтә Рәсәй халыҡ иҫәбен алыуҙа ҡатнаша. 2010 йылда III Бөтә донъя башҡорттары ҡоролтайы (Конгресы) делегаты итеп һайланаВсемирный курултай (конгресс) башкир.

 Ижади эшмәкәрлеге 
Шағир, йырҙар ижад итеүсеРәнис Алтынбаев — Башҡорт ҡыҙы: текст һәм һәүәҫкәр йырсыИсполнитель Ранис Алтынбаев. Башҡорт ҡыҙы булараҡ, Рәнис Алтынбаев һуңғы йылдарҙа төрлө быуын тамашасылары араһында киң билдәлелек яулай бараБашҡорт ҡыҙы.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған мәҙәниәт хеҙмәткәре (2019).
 «Бөтә Рәсәй халыҡ иҫәбен алыуҙы үткәреүҙәге хеҙмәттәре өсөн» билдәһе (2003)
 Башҡортостан Республикаһы Мәҙәниәт министрлығының Почёт грамоталары.

 Иҫкәрмәләр 

 Һылтанмалар 
 Кто есть кто в РБ > Карточка персоны > Алтынбаев Ранис Раисович 
 Министерство культуры Республики Башкортостан. Официальный сайт 
  Рәнис Алтынбаев башҡарыуында йыр (Ғилман Ишкинин һүҙҙәре, Азамат Мусин музыкаһы).

Категория:Белорет районында тыуғандар
Категория:Өфө дәүләт сәнғәт институтын тамамлаусылар
Категория:Башҡорт дәүләт университетын тамамлаусылар
Категория:Филология фәндәре кандидаттары
Категория:Башҡортостан уҡытыусылары
Категория:Ҡурайсылар
Категория:Илмәштәр
Категория:Башҡортостандың атҡаҙанған мәҙәниәт хеҙмәткәрҙәре